Pasaulio krepšinio čempionatas
FIBA pasaulio krepšinio čempionatas – krepšinio čempionatas, kuriame susirenka stipriausios pasaulio rinktinės. Rengiamas nuo 1950 m., vyksta kas ketveri metai (tais metais, kai nevyksta olimpiados). Čempionato organizatorius – FIBA. Pasaulio čempionato struktūra panaši į FIFA Pasaulio taurės turnyrą. Nuo 1970 m. abu šie turnyrai vyko tais pačiais metais. Tačiau nuo 2019 m. FIBA norėdama pritraukti daugiau žiūrovų, tais pačiais metais nusprendė neberengti čempionato. Paraleliai vyksta ir Moterų pasaulio krepšinio čempionatas. Šis čempionatas vyksta kitoje šalyje, nei vyrų čempionatas. Pasaulio krepšinio čempionate žaidžia 32 komandos (nuo 2023 m.), įskaitant ir šalį šeimininkę. Komanda nugalėtoja nuo 1967 m. gauna James Naismith trofėjų. Paskutinė pasaulio čempionė yra Vokietijos krepšinio rinktinė, triumfavusi XVIII pasaulio krepšinio čempionate. Nuo 2019 m. pasaulio krepšinio čempionato dalyviai nustatomi tokia tvarka: Eurobasket (Europa) – 12 vietos FIBA Amerikos čempionatas (Šiaurės, Pietų ir Centrinė Amerikos) – 7 vietos FIBA Azijos čempionatas (Azija) / FIBA Okeanijos čempionatas (Okeanija) – 7 vietos FIBA Afrikos čempionatas (Afrika) – 5 vietos Šalis šeimininkė – 1 vieta (2023 m. – 2 vietos)